OzLabs/hebrew-wiki-articles huggingface dataset:
כלום לא קרה

"כלום לא קרה" הוא שיר שהוקלט על ידי הזמרת-יוצרת הישראלית איגי וקסמן.<ref name=":0"></ref> הוא יצא לאור ב-15 בינואר 2023, בהוצאת חברת התקליטים ITModels, כסינגל שלא מתוך האלבום.<ref name=":0" /> את השיר כתבו, הלחינו והפיקו איגי וקסמן, דולב רם ופן חזות.<ref name=":0" /> השיר יצא שנה לאחר יציאת שירה האחרון של וקסמן, "הספוט עליי".<ref></ref>

השיר זכה לביקורות חיוביות מטעם מבקרים שונים.<ref name=":2"></ref>

== רקע וכתיבה ==
השיר נכתב והולחן על ידי איגי וקסמן, דולב רם ופן חזות והופק על ידי רם וחזות.<ref name=":0" /> היא דיברה על הרקע לכתיבת השיר והצהירה בריאיון לרדיו ynet: .<ref name=":1" />

== ביקורת ==
בהמשך לשינוי המוזיקלי שהחלה בסינגל "הספוט עליי" (2022), המשיכה וקסמן בקו דומה גם ב"כלום לא קרה".<ref name=":0" /> השיר זכה לביקורות חיוביות. בריאיון מקיף שנערך עם וקסמן לרגל יציאת השיר, נכתב ב-ynet: .<ref name=":1" />

בישראל היום ביקרו לחיוב את הקליפ של השיר וכתבו: .<ref name=":2" /> בפרוגי נכתב: .

== וידאו קליפ ==
הווידאו קליפ הרשמי של "כלום לא קרה" הועלה ליוטיוב ב-15 בינואר 2023, ביום יציאתו של השיר כסינגל.<ref name=":0" /> את הקליפ ביים אמיר אליסיאן. הוא משלב קטעים התואמים לתוכנו הלירי. בהתחלה, ניתן לראות חדר מדרגות בצורת ספירלה. בהמשך, מוצגת כרזה ישנה של וקסמן ועטיפת אלבום האופן השני שלה, לא מחכה יותר לדוור (1997). בהמשך לכך, מתיישבת וקסמן על הספה שבביתה כשבידיה טלפון חוגה ושפתון. היא מקיפה באמצעותו גוף מחוטב של גבר ומצלצלת למישהו, תוך ביצוע הקטע הראשון של השיר. לאחר מכן, ישנה סצנה בה רקדן נמצא בחצר הבית שלה, כשהוא מתאגרף ומבצע תנועות ריקוד שונות.<ref name=":0" />

סצנה מהירה בה מופיעה עטיפת אלבום הבכורה שלה, אדום (1995) מוצגת וזו מתחלפת לסלון של וקסמן, בו יושב דוגמן לבוש למחצה כשהיא מחבקת אותו מאחורה. בהמשך, המצלמה פונה מטה, לכיוון רגליו – הוא נועל נעלי עקב. בסמוך לכך, משתנה הסצנה לאחת שצולמה בשחור-לבן בה וקסמן מבצעת את השיר כשמאחוריה מסך בו מוצגים הדוגמנים. סצנות נוספות בהן היא נמצאת בחדר בצבע אדום משולבות גם כן. בקטע הקודם לזה האחרון, מוצג דוגמן נוסף במטבח ביתה, כשהוא חותך תפוח ובידיו סכין. הוא מדליק סיגריה באמצעות הכיריים והמצלמה פונה מטה בשנית, לכיוון האגן שלו – הוא לובש חצאית.<ref name=":0" />

בסוף הקליפ, רצה וקסמן בביתה, כשהיא מביטה למצלמה ואור מעומעם בצבע אדום מסביבה. לאחר מכן, מתחלפת הסצנה לזו האחרונה בה היא מבצעת הופעת חצר מול שישה דוגמנים ורקדנים.<ref name=":0" />

== הופעה ==
בעקבות הצלחתו של השיר, הוזמנה וקסמן לבצע אותו במצעד הגאווה בתל אביב לשנת 2023, בליווי שישה רקדנים מסביבה.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|15 בינואר 2023
|הזרמת מוזיקה • הורדה דיגיטלית
|ITModels
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי איגי וקסמן
קטגוריה:שירים בעברית
קטגוריה:שירים שנכתבו על ידי איגי וקסמן
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהולחנו על ידי איגי וקסמן
קטגוריה:שירים שהולחנו על ידי דולב רם
קטגוריה:שירים שהולחנו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:שירי להט"ב
קטגוריה:קרוס-דרסינג בתרבות
יאן מיידה

יאן מיידה (באסטונית: Jaan Maide; 30 במאי 1896 – 10 באוגוסט 1945) היה גנרל אסטוני אשר לחם במלחמת העולם הראשונה, מלחמת העצמאות האסטונית ומלחמת העולם השנייה. שימש כמפקד צבא אסטוניה בתקופת ממשלתו קצרת הימים של אוטו טיף.

==ביוגרפיה==
מיידה נולד ב-30 במאי 1896 בוואנה-קריסטה. ב-1915 הוא גויס לצבא האימפריה הרוסית, למד באקדמיית קצינים בקייב ולחם במלחמת העולם הראשונה. בינואר 1918 הכריזה אסטוניה על עצמאותה מהאימפריה. מיידה מיהר לחזור לאסטוניה והתגייס לצבא האסטוני החדש. הוא מונה למפקד פלוגה, ולחם עמה במהלך מלחמת העצמאות האסטונית כנגד ברית המועצות. לאחר המלחמה הוא הועלה לדרגת לוטננט.

מיידה סיים את קורס קציני המטכ"ל ב-1923, והועלה לדרגת קפטן. ב-1927 הוא מונה לראש מטה ליגת ההגנה האסטונית - ארגון על בסיס התנדבותי שפועל במקביל לצבא אסטוניה. ב-24 בפברואר 1933 הוא הועלה לדרגת קולונל. ב-30 בנובמבר 1934 הוא מונה למפקד גדוד הרכבות המשוריינות, אולם כעבור שנה חזר לתפקידו כראש מטה ליגת ההגנה. ב-1 בפברואר 1940 הוא מונה למפקד הדיוויזיה ה-4.

ב-17 ביוני 1940 פלשה ברית המועצות בשנית לאסטוניה וכבשה אותה תוך יום אחד. הצבא האסטוני פורק ושולב בתוך הצבא האדום. מיידה הצליח להימנע מגורלם של קצינים אסטונים רבים אחרים שהוגלו לרוסיה או הוצאו להורג. כעבור שנה, במהלך מבצע ברברוסה, נכבשה אסטוניה בידי גרמניה הנאצית. בתקופת הכיבוש הגרמני, מיידה הצטרף לאומקאיצה - מיליציה חצי צבאית שפעלה באסטוניה בחסות הגרמנים. בהמשך המלחמה הוא הפך למפקד המיליציה.

בספטמבר 1944 נסוגו הגרמנים מאסטוניה, ולרגע קצר נדמה היה כי ישנו סיכוי לעצמאות אסטונית מחודשת. אוטו טיף כינס ממשלה בטאלין, ומינה את מיידה למפקד הצבא האסטוני החדש. מיידה עשה ניסיון נואש לארגן את המיליציות האסטוניות לכדי צבא סדיר שיוכל להתגונן בפני הסובייטים, אולם לשווא. טאלין נפלה ב-22 בספטמבר, ומיידה עצמו נלכד ב-24 באוקטובר. מיידה הועבר לכלא בוטירקה במוסקבה, והוצא להורג ב-10 באוגוסט 1945.

==קישורים חיצוניים==

* [https://www.generals.dk/general/Maide/Jaan/Estonia.html יאן מיידה] באתר הגנרלים של מלחמת העולם השנייה

קטגוריה:גנרלים אסטונים
קטגוריה:אנשי צבא רוסים במלחמת העולם הראשונה
קטגוריה:מפקדי צבאות סדירים בעת החדשה: אישים
קטגוריה:אישים שהוצאו להורג ברוסיה וברית המועצות
קטגוריה:ילידי 1896
קטגוריה:נפטרים ב-1945
המדרשיה (סרט)

המדרשיה או היה היה בית ספר (באנגלית: Once Upon a School) הוא סרט תיעודי ישראלי משנת 2023 מאת טל בכר, נתנאל ימין ויאיר אגמון. הסרט מספר את
ההיסטוריה של מדרשית נעם בפרדס חנה, מנקודת מבטו של בוגר המוסד ויוצר הסרט טל בכר. הסרט הוקרן בהקרנת בכורה במסגרת התחרות הישראלית בפסטיבל דוקאביב בשנת 2023. ב-24 ביוני 2023 שודר הסרט לראשונה בערוץ כאן 11.

הסרט עורר סערה תקשורתית, בעיקר בקרב הציבור הדתי לאומי בישראל, וזכה לביקורות מעורבות.

== תקציר העלילה ==
מדרשית נעם הייתה ישיבה תיכונית נחשבת, שהוקמה בשנת 1945 בפרדס חנה, אשר שמה לה למטרה לגדל דור חדש של מנהיגים דתיים-לאומים, שישנו את פני החברה הישראלית. המדרשיה העמידה למעלה משבעת אלפים בוגרים המעורים בכל שדרות החברה הישראלית, בפיקוד בכיר בצה"ל, בחינוך, בעולם הישיבות, בעולם ההיי-טק והטכנולוגיה, בפוליטיקה ועוד.

אך מספינת הדגל של הציונות הדתית, הפכה המדרשיה בשנותיה האחרונות למוסד פרוע שנשלט על ידי תלמידיו. מוסד שבו תופעות כמו אלימות, התעללויות והשחתת רכוש, הלכו והתגברו. הסרט עוקב אחרי המאורעות ההיסטוריים שהובילו לגלגולה הסופי: הלך הרוח שהובילו הרב יגל וישראל סדן, מקימי המוסד, שהעדיפו לקדם גיבוש ומנהיגות על פני משמעת וסדר. זאת תוך קיום ראיונות עם בוגרים, מורים ומנהלי עבר של הישיבה. הסרט משלב גם קטעי ארכיון, סרטים ביתיים מקוריים של התלמידים, ושיחות טלפון של טל בכר עם בוגרים על רקע מבנה המדרשיה הנטוש.

== ביקורות ==
הסרט זכה לסיקור נרחב בכלי תקשורת רבים, המייצגים חלקים שונים במפה הפוליטית. ולצד מחמאות וביקורות חיוביות רבות, הופנו כלפי יוצרי הסרט גם טענות רבות, הנוגעות בעיקר לאופן בו מסגרו את השיח בסרט, וכיצד הציגו וערכו את הדברים בצורה סובייקטיבית שלא מספרת את סיפורו של המוסד החינוכי כראוי.

ביקורות בעיתונים הארץ וכלכליסט טענו שהיוצרים לא הלכו עד הסוף, ולא שאלו את השאלות הקשות על הקשר בין התנהלות המדרשיה לבין הביקורת שמופנית כלפי התנהלות הציונות הדתית כיום. אתר הביקורות עין הדג טוען שהסרט לא מנסה לספר סיפור קוהרנטי על המקום, אלא מתמקד במיתוס של המדרשיה, ומנסה לעמוד על המתח בלי לצבוע את הסרט בשחור או לבן.

כלי תקשורת כמו אתר סרוגים, ערוץ 7 ומקור ראשון השמיעו בעיקר ביקורות הפוכות, וטענו שהסרט מגמתי ומציג את הציונות הדתית בכלל ואת בית הספר המפואר בפרט באור שלילי בעקבות תופעות שקרו בחמש שנותיה האחרונות של המדרשייה. בין השאר כתבו שהסרט מדגיש בעיקר היבטים של אלימות ואנרכיה, ולא מתאר באופן הוגן מסורות מפוארות וראויות לשבח או את הצדדים החיוביים הרבים שהיו ללימודים שם.

== תגובות הקהל ==
יוצרי הסרט משתפים שמאז הפצתו הם מקבלים תגובות רבות ומעורבות גם מהקהל. באופן אישי וגם ברשתות החברתיות. טל בכר מספר בראיון לערוץ 7: . בפוסט שפרסם יאיר אגמון בפייסבוק נכתב: .

== קישורים חיצוניים ==
* 
* 
* 

* אתר [https://www.yallafilms.net/ יאללה פילמס], מפיקי הסרט
* 	
* 
* 
* 	
* 
* 
* [https://www.ifat.com/InfoBuzzerItemPage/?resourceId=12244327&appUser=0&infoType=2 ראיון ברדיו], קלמן ליברמן, רשת כאן ב', 25 ביוני 2023
* 	

== הערות שוליים ==

קטגוריה:סרטי 2023
קטגוריה:סרטים בעברית
קטגוריה:סרטים ישראליים משנת 2023
קטגוריה:סרטים ישראליים
קטגוריה:סרטים תיעודיים ישראליים
קטגוריה:סרטים תיעודיים
קטגוריה:תאגיד השידור הישראלי: סרטים תיעודיים
(It Goes Like) Nanana

"(It Goes Like) Nanana" הוא שיר של הדי ג'יי והמפיקה הדרום קוריאנית פגי גו, שיצא כסינגל מוביל מתוך אלבום הבכורה שלה ב-15 ביוני 2023. זהו הסינגל הראשון שלה שיצא תחת הוצאת חברת אקס-אל רקורדינגס.<ref name=":0"></ref>

== רקע ==
בהודעה לעיתונות הצהירה גו: .<ref name=":0" />

== מיקומי שיא ==

=== מצעדי סוף שנה ===

== נתוני מכירות ==
{| class="wikitable sortable"
!מקום
!תארים
!מכירות
|-
! איטליה (FIMI)
| פלטינה 
| 100,000
|-
! (RIAA)
|זהב
|500,000
|-
! הממלכה המאוחדת (BPI)
| זהב 
| 400,000
|-
! פורטוגל (AFP)
| זהב 
| 5,000
|-
! צרפת (SNEP)
| זהב 
| 100,000
|-
! קנדה (Music Canada)
| זהב 
| 40,000
|-
! colspan="3" |סטרימינג
|-
! יון (IFPI Greece)
| פלטינה ×2
| 4,000,000
|}

== קישורים חיצוניים ==

== ביאורים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירים באנגלית
קטגוריה:שירי דאנס-פופ
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי זהב בארצות הברית
קטגוריה:שירי זהב בממלכה המאוחדת
קטגוריה:סינגלים בהוצאת אקס-אל רקורדינגס
עם הגב

"עם הגב" הוא שיר שהוקלט על ידי הזמרת-יוצרת הישראלית עלמה זהר.<ref name=":0"></ref> הוא יצא לאור ב-4 באפריל 2008, על ידי חברות התקליטים לב העולם הפקות ולב גרופ מדיה, כסינגל המוביל מתוך אלבום הבכורה שלה, דברי (2008).<ref name=":0" /> את השיר כתבה והלחינה זהר להפקה של אסי איילון, שהיה אחראי על הפקת שאר השירים מתוך האלבום.<ref name=":0" />

השיר הגיע למקום העשירי במצעד העברי השבועי של רשת ג'.

== רקע וכתיבה ==
השיר נכתב והולחן על ידי עלמה זהר והופק על ידי אסי איילון.<ref name=":0" /> באפריל 2008 נכנס השיר לראשונה למצעד העברי השבועי של רשת ג'.<ref></ref> הוא דורג לראשונה במקום ה-14,<ref></ref> ובשבוע העוקב עלה למקום ה-12.<ref></ref> בהמשך, דורג בעשירייה הפותחת,<ref></ref> והצליח להחזיק במצעד במשך שבעה שבועות בסך הכול.

בשנת 2018 פורסמה כתבה במעריב בו צוין השיר כאחד מלהיטיה הראשונים של הזמרת.

== הופעה ==
במהלך "הסיבוב המשותף" בין זהר לארקדי דוכין בוצע "עם הגב" בהופעות חיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|4 באפריל 2008
|תקליטור
|לב העולם • לב גרופ
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2008
קטגוריה:סינגלי בכורה מ-2008
קטגוריה:שירי עלמה זהר
קטגוריה:שירים בעברית
קטגוריה:שירים שנכתבו על ידי עלמה זהר
קטגוריה:שירים שהולחנו על ידי עלמה זהר
קטגוריה:שירים שהופקו על ידי אסי איילון
קטגוריה:שירים על כאב לב
קטגוריה:סינגלים בהוצאת לב גרופ מדיה
אורנה גרינברג

אורנה גרינברג היא ספורטאית פאראלימפית ישראלית.

בשנת 1978 התחרתה באליפות העולם לנפגעי שיתוק מוחין. היא זכתה במדליית זהב בזריקת דיסקוס, במדליית כסף בזריקת אלה ובמדליית ארד במשחה 25 מטר בסגנון חזה.

בשנת 1979 הייתה בין המועמדים לתואר ספורטאי השנה של עיתון מעריב.

במשחקים הפאראלימפיים ברצלונה (1992) השתתפה בארבעה משחים:
* במשחה 50 מטר בסגנון חופשי לדרגות נכות S3-4 סיימה במקום החמישי בסבב המוקדמות ולא התחרתה במשחה הגמר.
* במשחה 100 מטר בסגנון חופשי לדרגות נכות S3-4 סיימה במקום הרביעי בסבב המוקדמות ולא התחרתה במשחה הגמר.
* במשחה 50 מטר בסגנון גב לדרגות נכות S3-4 סיימה במקום השישי במשחה הגמר.
* במשחה 50 מטר בסגנון חזה לדרגת נכות SB2 סיימה במקום החמישי במשחה הגמר.

==קישורים חיצוניים==
* [https://www.paralympic.org/orna-grinberg פירוט השתתפותה בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:ספורטאיות פאראלימפיות ישראליות
קטגוריה:שחיינים פאראלימפיים ישראלים
קטגוריה:שחייניות נכות ישראליות
קטגוריה:זורקי דיסקוס ישראלים
קטגוריה:אתלטיות נכות ישראליות
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחיינים במשחקים הפאראלימפיים ברצלונה (1992)
קטגוריה:שחייניות במשחקים הפאראלימפיים ברצלונה (1992)
קטגוריה:ספורטאים ישראלים הסובלים משיתוק מוחין
קטגוריה:ספורטאי איל"ן
קטגוריה:בוגרות תיכון עירוני י"א
קטגוריה:בוגרי תיכון עירוני י"א
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
דע

"דַּע" הוא שיר שהוקלט על ידי הזמרת-יוצרת הישראלית עלמה זהר.<ref name=":1"></ref> הוא יצא לאור ב-25 בנובמבר 2008, על ידי חברות התקליטים לב העולם הפקות ולב גרופ מדיה, כסינגל הרביעי והאחרון מתוך אלבום הבכורה שלה, דברי (2008).<ref name=":1" /> את השיר כתבה והלחינה זהר להפקה של אסי איילון, שהיה אחראי על הפקת שאר השירים מתוך האלבום.<ref name=":1" />

השיר הגיע למקום העשירי במצעד העברי השבועי של רשת ג'.<ref name=":0"></ref>

== רקע וכתיבה ==
השיר נכתב והולחן על ידי עלמה זהר והופק על ידי אסי איילון.<ref name=":1" /> בדצמבר 2008 נכנס השיר לראשונה למצעד העברי השבועי של רשת ג'.<ref></ref> הוא דורג לראשונה במקום ה-18,<ref></ref> ובשבוע העוקב עלה למקום ה-15.<ref></ref> בהמשך, דורג בעשירייה הפותחת,<ref></ref> והצליח להחזיק במצעד במשך שמונה שבועות בסך הכול.<ref name=":0" />

בכתבה שפורסמה ב-ynet נכתב: .

== הופעה ==
את "דע" ביצעה זהר פעמים רבות במהלך הקריירה שלה. בשנת 2011 פורסם ביוטיוב ביצוע שלה לשיר באולפני פלוטו בתל אביב-יפו.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|25 בנובמבר 2008
|תקליטור
|לב העולם • לב גרופ
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2008
קטגוריה:סינגלים מ-2008
קטגוריה:שירי עלמה זהר
קטגוריה:שירים בעברית
קטגוריה:שירים שנכתבו על ידי עלמה זהר
קטגוריה:שירים שהולחנו על ידי עלמה זהר
קטגוריה:שירים שהופקו על ידי אסי איילון
קטגוריה:שירים על כאב לב
קטגוריה:סינגלים בהוצאת לב גרופ מדיה
תל אל אחמר

תל אל אחמר הוא הר הנמצא בגולן הסורי. הוא ההר הגבוה ביותר בחבל הבשן, אם לא מחשיבים את הר הדרוזים. ההר גבוה יותר מהר ורדה<ref>הר ורדה מצוי 12 קילומטר דרומית מערבית לתל אל אחמר.</ref> שגובהו 1226 מטר - הנחשב כשיא הגובה ברמת הגולן<ref>למעט החרמון, שמצפון לגולן.</ref> . תל אל אחמר הוא הר געש כבוי, כיתר התילים הגעשיים ברמת הגולן ובגולן הסורי, ועשוי מבזלת. הוא מצוי 6 קילומטרים צפונית-מזרחית לגבול ישראל-סוריה, למרגלות החרמון, דבר שעושה אותו גם להר הצפוני ביותר בבשן.

==ראו גם==
*הר ורדה

== הערות שוליים ==

קטגוריה:הרי געש
קטגוריה:סוריה: הרים
שמואל פרוכטר

שמואל פרוכטר (פרי) (1931 – 21 בנובמבר 1968) היה ספורטאי ספורט נכים ישראלי, מנציגיה הראשונים של ישראל במשחקים הפאראלימפיים ומייסד ארגון נכי תאונות העבודה בישראל.

בנו של הרב שוחט ובודק אברהם פרוכטר. נולד בסוצ'אבה, רומניה ועלה לישראל בשנת 1948 לאחר שהות במחנות המעצר בקפריסין. לאחר שירותו הצבאי החל לעבוד בבניין אך כעבור זמן קצר נפגע בתאונת עבודה. פרוכטר סבל משיתוק בשתי רגליו והיה מרותק לכיסא גלגלים.

בשנת 1957 הקים את ארגון נכי תאונות העבודה בישראל ועמד בראשו. הארגון שם בראש מטרותיו את שיקום הנכים והחזרתם למעגל היצרני. על כך אמר פרוכטר בשנת 1964: "נכה העבודה לא סיים את חייו! הוא רוצה להרגיש שרואים בו אדם בעל יכולת! הוא משתוקק לחוש בכך, שאין רואים אותו כנטל קשה על שכם הציבור! הוא רוצה רק להוכיח – גם לעצמו, גם לרעייתו, גם לילדיו, לכולם – שהוא חלק מתוך הציבור, שהוא עוד בן אדם! הוא זקוק רק להזדמנות הסבירה. תנו לו את ההזדמנות הזאת – והוא ילמד מחדש איך מחייכים בעולמנו! המושג מוגבל – הוא כיום מורשת העבר. זוהי רק שאלה של סיווג נכון במקום העבודה המתאים".

הארגון נאבק בין היתר על השוואת זכויותיהם של נכי תאונות העבודה לזכויות נכי צה"ל ובשיתוף עם מרכז הקואופרציה הקים הארגון את הקואופרטיב הראשון של נכים.

הוא צורף כנציג אילנשיל פוליו אל נבחרת ישראל בכדורסל כיסאות גלגלים שהתחרתה ב. יחד עם הנבחרת זכה במדליית ארד.

פרוכטר עבד במרכזייה הטלפונית של עיריית בני ברק.

ב-21 בנובמבר 1968 לקה בשבץ ונפטר. הוא הובא למנוחות בבית העלמין קריית שאול.

היה נשוי ואב לשתי בנות.

==הערות שוליים==

קטגוריה:זוכי מדליית ארד פאראלימפית מישראל
קטגוריה:שחקני כדורסל נכים ישראלים
קטגוריה:כדורסלנים פאראלימפיים ישראלים
קטגוריה:ספורטאים ישראלים במשחקים הפאראלימפיים רומא (1960)
קטגוריה:כדורסלנים במשחקים הפאראלימפיים רומא (1960)
קטגוריה:ישראלים ילידי רומניה
קטגוריה:גולי מחנות המעצר בקפריסין
קטגוריה:פעילים ישראלים למען זכויות נכים
קטגוריה:ספורטאי איל"ן
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1931
קטגוריה:ישראלים שנפטרו ב-1968
ג'בל סלמאן

ג'בל סלמאן (בערבית جبل سلمان الفارسي) הוא הר בשומרון. פסגתו מצויה ברום של 810 מטר מעל פני הים. הוא סמוך להר גריזים מדרום. על פסגת ההר שוכן היישוב יצהר. ההר הוא הרביעי בגובהו בצפון השומרון, אחרי הר עיבל, גריזים ורכס גדעונים. על ההר נמצאת שמורת סלמאן אל פארסי.

== שם ההר ==
לפי המסורת המוסלמית, ההר נקרא על שם סלמאן הפרסי, שקברו מצוי סמוך לפסגת ההר. לעומת זאת, יש המשערים שהרכס הוא הר צלמון המוזכר במקרא<ref></ref> באזור שכם, והשם סלמאן משמר את שמו הקדום של ההר<ref>אך יש מזהים את הר צלמון עם הר כביר שלמרגלותיו שוכן הכפר דיר אל חטב, שפירוש שמו הוא מנזר העצים, שאולי משמר את חטיבת העצים של אבימלך בהר צלמון כמוזכר בספר שופטים.</ref>, ובשל זה נוצרה המסורת המוסלמית לגבי זהות הקבר. ייתכן שהשם צלמון מגיע משום שבשל גובהו וגודלו הרב, ההר מטיל צל גדול על הסביבה. ויש מסבירים שפירוש המילה "צלמון" הוא צל או חושך<ref>על פי הפירושים </ref>.

== גאולוגיה ==
בדומה להר עיבל ולהר גריזים, ההר הוא הר משאר ובדומה אליהם אף מהווה דוגמה להיפוך תבליט בשל היות שלושתם חלק מקער שכם. ההר מתנשא 250 מטר מעל סביבתו, שכוללת את ההרים הנמוכים יחסית של קער שכם ממערב, ואת עמק המכמתת ממזרח.

== קישורים חיצוניים ==
*[https://inature.info/wiki/שמורת_סלמן_אל_פארסי שמורת סלמאן אל פארסי], באתר טבע ונופים בישראל

== ראו גם ==
* יצהר
* הר גריזים
* הר עיבל

== הערות שוליים ==

2023 08
קטגוריה:השומרון: הרים
פליקס מאייר

פליקס מאייר (בגרמנית: Felix Mayr 29 באפריל 1995)<ref name="CU">[https://www.castupload.com/actors/felix-mayr Felix Mayr]. Profil und Vita bei CASTUPLOAD. Abgerufen am 13. Dezember 2020.</ref> ) הוא שחקן שווייצרי .

== ביוגרפיה ==
פליקס מאייר, נולד וגדל בציריך. הוא למד בבית הספר הקנטוני בסטדלהופן . מ-2015 עד 2019 למד משחק באקדמיה לאמנויות דרמטיות של ארנסט בוש בברלין.<ref name="CF">[https://www.castforward.de/members/profile/felix-mayr Felix Mayr]. Profil und Vita bei CASTFORWARD. Abgerufen am 13. Dezember 2020.</ref>

==קריירה==
הוא רכש את הניסיון הבימתי הראשון שלו בעונת 2017/18 של תיאטרון הברלינאי "Ballhaus Ost" בתור מילר בהפקה של מזימה ואהבה, מחזה בחמש מערכות מאת המחזאי הגרמני פרידריך שילר, שפורסם בשנת 1784. המחזה הופק בשיתוף האקדמיה לאמנויות הדרמה של ארנסט בוש.<ref>[https://www.ballhausost.de/produktionen/kabale-und-liebe/ Kabale und Liebe]. Produktionsdetails. Abgerufen am 13. Dezember 2020.</ref> מאז 2018 הוא הופיע בהפקה של המחזה "Madame Poverty" בפולקסבינה ברלין. הוא הופיע גם במחזה "emotion and sensation" מאת מריוס שוץ ו- "Das 1. Evangelium" (עיבוד רופף של הבשורה על-פי מתי), בבימויו של קיי ווג'ס.<ref></ref> <ref>[https://www.volksbuehne.berlin/de/programm/5554/das-1-evangelium Das 1. ]</ref> בספטמבר 2020 שיחק במחזה "כל אדם" מאת המחזאי האוסטרי הוגו פון הופמנסתאל.<ref>[https://www.facebook.com/events/614343832851533/ Lara Magdalena Tacke & Elena Scheicher, moratorium]. </ref>

בשנת 2020 שיחק מאייר בסדרת הטלוויזיה המורדת ובסדרת המשטרה הגרמנית"Soko Leipzig".<ref></ref> <ref>.[https://www.imdb.com/name/nm1617863/mediaviewer/rm4129610241/?context=default Marco Girnth, Felix Mayr und Amy Mußul in SOKO Leipzig].</ref>

בסדרת הטלוויזיה בהפקת נטפליקס "Kitz", שיצאה לאקרנים ב-2021, הוא גילם את כישרון הסקי הצעיר ג'וזף, שמת בתאונת דרכים טרגית.

בסדרת הדרמה של ערוץ ZDF בת ששת הפרקים "Wendehammer" משנת 2022, הוא גילם את הסטודנט הצעיר המסתורי למשפטים לוקאס בתפקיד משנה מתמשך, שנכנס לרומן נלהב עם פרנציסקה (סוזן האק), אחת מחמש הדמויות הראשיות.<ref>[https://www.zdf.de/serien/wendehammer/pech-und-schwefel-100.html Wendehammer: Pech und Schwefel]. </ref> <ref>[http://www.tittelbach.tv/programm/serie/artikel-6091.html Serie „Wendehammer“]. </ref>

==חיים אישיים==
פליקס מאייר גר בברלין .

==קישורים חיצוניים==

== הערות שוליים ==

קטגוריה:שווייצרים
קטגוריה:שחקני תיאטרון שווייצרים
קטגוריה:שחקני קולנוע וטלוויזיה שווייצרים
קטגוריה:שווייצרים שנולדו ב-1995
אורלץ (סדרת לוויינים)

אורלץ (ברוסית:Орлец) הייתה סדרת לווייני ריגול שפותחה בברית המועצות ושיגוריה נמשכו ברוסיה. בסך הכול שוגרו 10 לוויינים: 8 מדגם "דון" ("אורלץ 1") ו-2 מדגם "יניסיי" ("אורלץ 2").

פיתוח לוויין ריגול מדגם חדש החל במרכז הטילים והחלל פרוגרס בשנת 1979. מטרת הפיתוח הייתה לשפר ולהרחיב מידע שניתן היה לקבל מלוויין מדגם יאנטר 2K. רק בשנת 1989 בוצע שיגור ראשון שעבר בהצלחה.

הלוויין היה מצויד ב-8 יחידות נחיתה שהחזירו את הצילומים לכדור הארץ. רגישות הצילום הייתה 0.95 מ'. הלוויין היה מצויד במצלמה פנורמית. משקל הלוויין היה 6,530 ק"ג. בשנים 1989–1993 בוצעו שיגורים בתדירות שנתית ולוויין היה פעיל כ-60 ימים. בהמשך התידרות ירדה אך משך פעלות הלוויינים גדל לכ-120 ימים. כל השיגרוים בוצעו מקוסמודרום בייקונור בעזרת משגר מדגם סויוז U. השיגור האחרון בשוצע בשנת 2006.

בשנת 1994 בוצע שיגור ראשון של לוויין מדגם "דון" שהיה דגם משופר של לוויין מהדור הראשון. הוא כלל 22 יחידות נחיתה והיה מתוכנן ל-180 ימי עבודה. משקל הלוויין גדל ל-10,500 ק"ג. לכן הוא היה ניתן לשיגור על ידי משגר חזק יותר ונבחר דגם זניט 2 שהיה מיוצר באוקראינה. שיגור נוסף בוצע בשנת 2000 ולאחר מכך שיגורים הופסקו בעקבות חוסר רצון לנצל משגר אוקראיני לטובת שיגור לווייני ריגול. בשנת 2001 חברת Land Info International LLC מארצות הברית החלה לספק צילומים שבוצעו בעזרת לווייני "דון". בעקבות כך סודיות ממבנה החללית הוסר.

כל הלוויינים קיבלו שם "קוסמוס".

==קישורים חיצוניים==
* [http://ruscosmos.narod.ru/KA/don/orlets.htm תיאור מפורט של הלוויינים] 
* [http://epizodyspace.ru/bibl/50-let/kosmicheskoe_apparatostroenie.pdf תיאור מבנה הלוויין (דף 45)] 
* [https://space.skyrocket.de/doc_sdat/orlets-2.htm תיאור הלוויים ושיגורים]
* [http://www.astronautix.com/o/orlets-1.html תיאור לוויין דון]
* [http://www.astronautix.com/o/orlets-2.html תיאור לוויין יניסיי]

קטגוריה:לוויינים רוסיים
קטגוריה:לוויינים סובייטיים
קטגוריה:צילום על ידי לוויין
קטגוריה:לווייני ריגול
טלסקופ החלל גראנאט

גראנאט (ברוסית: Гранат – רימון) היה טלסקופ חלל ששוגר על ידי ברית המועצות והותקנו על החללית מכשירים ממדינות נוספות. הוא שוגר בשנת 1989 ופעל עד לשנת 1998.

החללית נבנתה במשרד לבוצ'קין על בסיס גשושיות של תוכנית ונרה. השיגור בוצע מקוסמודרום בייקונור בעזרת משגר מדגם פרוטון M. משקל ציוד מדעי היה כ-2,300 ק"ג. פאנל סולארי סיפק כ-400 ואט. עד לספטמבר 1994 בוצעו מפעם לפעם שינויי מסלול. לאחר סיום מלאי הדלק פעולות אלו הופסקו. העברת נתונים הופסקה ב-27 בנובמבר 1998.

==ציוד מדעי==
* SIGMA - טלסקופ קרני רנטגן שנבנה בצרפת. פעל בתחום אנרגיה 40-1300 KeV. שטח קליטה הייתה 800 סמ"ק.
* ART-P - טלסקופ קרני רנטגן שנבנה בברית המועצות. פעל בתחום אנרגיה 4-60 KeV. שטח קליטה הייתה 600 סמ"ק.
* ART-C - ספקטרומטר שנבנה בברית המועצות. עקב בעיות טכניות לא פעל.
* PHEBUS - רשם התפרצויות אנרגיה שנבנה בצרפת. אירועים נרשמו ב-116 ערוצים.
* WATCH - טלסקופ שנבנה בדנמרק. פעל בתחום אנרגיה 6-180 KeV. 
* KONUS B - רשם שנבנה בברית המועצות. פעל בתחום אנרגיה 10-8000 KeV. רשם 60 התפרצויות שמש ו-19 התפרצויות גמא. הפסיק לעבוד בפברואר 1990.
* TOURNESOL - רגש שנבנה בברית המועצות ובולגריה. היה מיועד לרישום קרני גמא. עקב בעיות טכניות כמעט ולא פעל.

==תוצאות==
בעזרת הטלסקופ בוצע רישום מקורות קרני רנטגן וצילומי מרכז הגלקסיה. התגלו מספר גרמי שמיים. גרמי שמיים שהתגלו בעזרת הטלסקופ קיבלו תחילית GRS, למשל GRS 1124-683 וכו'.

על בסיס המידע שהתקבל נכתבו מאות מאמרים מדעים.

בעקבות התפרקות ברית המועצות מרכז קליטת הנתונים שהיה ממוקם בחצי האי קרים הועבר לשטח אוקראינה שצמצמה את תיקצובו. בשנים האחרונות של פעילות הטלסקופ הוא תוקצב ישירות על ידי סוכנות החלל הצרפתית.
 
==קישורים חיצוניים==

* 
* [https://heasarc.gsfc.nasa.gov/docs/granat/granat.html תיאור פעילות]

קטגוריה:טלסקופי חלל בחלקים הבלתי נראים של הספקטרום
קטגוריה:לוויינים סובייטיים
החותנת בירח הדבש

החותנת בירח הדבש (באנגלית: The Mating Season) הוא סרט קומדיה אמריקאי בשחור-לבן מסוגת דרמה קומית משנת 1951 בבימויו של מיצ'ל לייסן, עם תלמה ריטר, ג'ון לונד, ג'ין טירני ומרים הופקינס בתפקידים הראשיים.

התסריט מבוסס על המחזה "מגי" של סיזאר דאן. זאת קומדית טעויות על אישה ממעמד חברתי בינוני המנסה לשמור על נישואיו של בנה לאשה ממעמד חברתי גבוה, על ידי התחזותה לעוזרת בית של הזוג.

תלמה ריטר הייתה מועמדת לפרס אוסקר לשחקנית המשנה הטובה ביותר ולפרס גלובוס הזהב לשחקנית המשנה הטובה ביותר - סרט קולנוע וזכתה בפרס Golden Laurel לשחקנית הקומית הטובה ביותר.

מיצ'ל לייסן זכה בפרס דב הברונזה בפסטיבל הסרטים הבין-לאומי בברלין.

==תקציר העלילה==
אלן מקנולטי (תלמה ריטר) יש דוכן המבורגרים בניו ג'רזי שבגלל חובות לבנק היא נאלצת לסגור אותו. בנה ואל (ג'ון לונד) הוא עובד בכיר בחברת קלינגר באוהיו אותה מנהלים מר קלינגר האב (לארי קיטינג) ובנו (ג'יימס לורימר). ג'ון הוא בחור נאה והפקידה בטסי דונלדסון (ג'ן סטרלינג) מאוהבת בו.

קלינגר הבן מחזור אחרי אשת החברה מגי קרלטון (ג'ין טירני) אך היא דוחה אותו. ג'ון מתבקש לסייע למגי שנתקעה עם הרכב על צוק. הוא מחלץ אותה והם מתאהבים ומחליטים להינשא.

אלן מחליטה להגיע לבית הזוג אך לפני כן היא שוכרת חדר במלון מוצאת עבודה זמנית ובכסף קונה כובע ובגדים מתאימים והולכת לפגוש את הזוג הנשוי הטרי.

מגי לא מצליחה בעבודות הבית וגם אינה יודעת לבשל. היא מתקשרת לסוכנות עוזרות בית וכאשר מגיעה אלן היא חושבת אותה לעוזרת. אלן חושבת במהירות ומחליטה שכדאי לה לעבוד שם כעוזרת. מגי מתכננת מסיבה לעובדי החברה ואלן עושה את כל הבישולים. באמצע המסיבה מגלה ג'ון להפתעתו כי העוזרת היא אמו. כולם מרוצים מהמסיבה כולל מר קלינגר שאלן מטפלת בו לאחר שהתלכלך מהאוכל.

אלן מחליטה להישאר שם למורת רוחו של ג'ון. היא מתבקשת לטפל במר קלינגר שחלה והוא מתחיל לאהוד אותה. היחסים בין ג'ון ומגי מתערערים לאחר שמגיעה לשם אמה פראן (מרים הופקינס) - סנובית שמתעבת את המשרתת אלן ולא סובלת את ג'ון.

חברת קלינגר אמורה לזכות במכרז גדול מחברת ויליאמסון אבל בפגישה מעליבה מגי את גב' ויליאמסון (קורה וית'רספון) וג'ון כופה עליה לבקש סליחה כדי לא להפסיד את המכרז.

לבסוף מגלה מגי כי אלן היא למעשה חמותה. היא מתרגזת ורוצה להתגרש ולנסוע למקסיקו ששם חוקי הגירושין קלים יותר. היא עוברת עם אמה למלון מרידיאן שם מקיים מר קלינגר מסיבה. כאשר גב' ויליאמסון פונה לאלן באופן מעליב היא מחזירה לה באותה צורה. זה מוצא חן בעיני מגי שמתפייסת עם ג'ון, ואלן מצטרפת למכוניתו של מר קרינגטון שמחזר אחריה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|תלמה ריטר
|אלן מקנולטי
|
|-
|ג'ין טירני
|מגי קרלטון מקנולטי
|
|-
|ג'ון לונד
|ואל מקנולטי
|
|-
|מרים הופקינס
|פראן קרלטון
|
|-
|ג'ן סטרלינג
|בטסי דונלדסון
|
|-
|לארי קיטינג
|ג'ורג' קלינגר האב
|
|-
|ג'יימס לורימר
|ג'ורג' קלינגר הבן
|
|-
|קורה ות'רספון
|גב' ויליאמסון
|
|-
|מלקולם קין
|מר ויליאמסון
|
|-

|}

==קישורים חיצוניים==

*
*[https://www.youtube.com/watch?v=9Jfvc6_Nmzs קדימון לחותנת בירח הבש], באתר יוטיוב
*[https://www.youtube.com/watch?v=P-c94k3vlVM החותנת בירח הדבש], באתר יוטיוב
*[https://www.tcm.com/tcmdb/title/83099/the-mating-season/#overview החותנת בירח הדבש], באתר TCM

קטגוריה:סרטי 1951
קטגוריה:סרטי קומדיה אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטים מבוססי מחזות
משחק הוגן (סרט, 2023)

משחק הוגן (באנגלית: Fair Play) הוא מותחן ארוטי אמריקאי משנת 2023 שנכתב ובוים על ידי קלואי דומונט, שזהו לה סרט ביכורים כבמאית. בסרט מככבים אלדן ארנרייך ופיבי דינבור כזוג צעיר שמערכת היחסים ביניהם מתחילה להתפרק בעקבות קידום בלתי-צפוי בחברת קרנות גידור מושחתת. בתפקידי המשנה מככבים סבסטיאן דה סוזה, אדי מרסן וריץ' זומר.

בכורת הסרט התקיימה בפסטיבל הסרטים סאנדנס 2023 ב-20 בינואר 2023, והוא עלה לאקרנים לצאת במספר בתי קולנוע נבחרים ב-29 בספטמבר 2023, לפני שיעלה לשירות הזרמת המדיה "נטפליקס" ב-6 באוקטובר 2023.

==רקע עלילתי==
יחסיהם של לוק ואמילי, זוג מאורסים טריים, עומד למבחן לאחר שאמילי זוכה לקידום בלתי-צפוי בחברה לקרנות גידור מושחתת בו השניים עובדים.

==צוות השחקנים==
* אלדן ארנרייך – לוק אדמונדס
* פיבי דינבור – אמילי מאיירס
* אדי מרסן – קמפבל
* סבסטיאן דה סוזה - רורי
* ריץ' זומר – פול
* ג'רלדין סומרוויל – אמה של אמילי
* פטריק פלטשר - רוברט ביינס

==הפקה==
בדצמבר 2021 הוכרז לראשונה על הפקתו של הסרט כאשר נמסר כי את הסרט כתבה ותביים קלואי דומונט, וכי בתפקידים הראשיים יככבו אלדן ארנרייך ופיבי דינבור. צילומי הסרט החלו בינואר 2022 בסרביה. בפברואר 2022, נמסר על הצטרפותם של סבסטיאן דה סוזה, אדי מרסן וריץ' זומר לצוות השחקנים.

==הפצה==
הסרט עלה לאקרנים במספר בתי קולנוע נבחרים ב-29 בספטמבר 2023, לפני שיעלה לשירות הזרמת המדיה "נטפליקס" ב-6 באוקטובר 2023.

ב-20 בינואר 2023, התקיימה בכורת הסרט בפסטיבל הסרטים סאנדנס 2023. זמן קצר לאחר מכן, רכשה "נטפליקס" את זכויות הפצתו של הסרט, לאחר מלחמת הצעות בין חצי תריסר חברות, תמורת 20 מיליון דולר. בנוסף, בכורתו הבינלאומית של הסרט תתקיים בפסטיבל הסרטים הבין-לאומי בטורונטו ה-48.

==ביקורות==
באתר הביקורות "Rotten Tomatoes", זכה הסרט לציון 90% על סמך 77 ביקורות, עם דירוג ממוצע של 7.5/10. בקונצנזוס המבקרים נכתב כי . באתר הביקורות המשוקללות "Metacritic", זכה הסרט לציון 76/100, על סמך 18 ביקורות, דבר המצביע על "ביקורות חיוביות לרוב".

==פרסים ומועמדויות==
{| class="wikitable sortable"
!פרס
!קטגוריה
!מועמד(ים)
!תוצאה
|-
!פרסי אגודת מבקרי הקולנוע של סן דייגו<ref></ref>
|הסרט הראשון הטוב ביותר (במאי)
|קלואי דומונט
|
|}

==קישורים חיצוניים==

==הערות שוליים==

קטגוריה:נטפליקס: סרטים
קטגוריה:סרטי 2023
קטגוריה:סרטי דרמה אמריקאיים
קטגוריה:סרטי מתח אמריקאיים
קטגוריה:סרטים עצמאיים
רונאלדו (2000)

רונאלדו סזאר סוארס דוס סנטוס (בפורטוגזית: Ronaldo Cezar Soares dos Santos; נולד ב-7 בדצמבר 2000) הוא כדורגלן ברזילאי המשחק בעמדת הקיצוני הימני ברוסטוב מליגת העל הרוסית בכדורגל.

==קריירה==
רונאלדו נולד בריו דה ז'ניירו, וגדל במחלקת הנוער של סאו קייטנו, ששיחקה בליגות הנמוכות בברזיל. ב-22 בינואר 2020 ערך את הופעת הבכורה שלו בקבוצה הבוגרת, בהפסד קבוצתו 2–3 לפנאפולנסה .<ref></ref> ב-7 במרץ 2020 כבש שער בכורה בבוגרים, בניצחון קבוצתו 2–1 על אטיביה.<ref></ref> בנובמבר 2020 חתם בבאהיה מליגת העל הברזילאית, והחל לשחק בקבוצה עד גיל 23 של המועדון. ב-28 ביולי 2021 ערך את הופעת הבכורה שלו בקבוצה הבוגרת, בהפסד קבוצתו 0–2 לאתלטיקו מיניירו.<ref></ref> 

ב-16 ביוני 2022 חתם על חוזה לשלוש עונות בלבסקי סופיה מליגת העל הבולגרית.<ref></ref>

בינואר 2024 חתם ברוסטוב מליגת העל הרוסית.

==קישורים חיצוניים==

==הערות שוליים==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני סאו קייטנו
קטגוריה:כדורגלני באהיה
קטגוריה:כדורגלני לבסקי סופיה
קטגוריה:כדורגלני רוסטוב
קטגוריה:ברזילאים שנולדו ב-2000
ריקרדיניו (2001)

ריקרדו ויאנה פילו (בפורטוגזית: Ricardo Viana Filho; נולד ב-23 באפריל 2001) הוא כדורגלן ברזילאי המשחק בעמדת החלוץ בלבסקי סופיה.

==קריירה==
ריקרדיניו שיחק במחלקות הנוער של סאו פאולו וגרמיו,<ref></ref><ref></ref> ולקראת עונת 2021 החל לשחק בקבוצה הבוגרת של גרמיו. ב-1 בספטמבר 2021 הושאל לעונה אחת למאריטימו מליגת העל הפורטוגלית,<ref></ref> וב-13 בספטמבר כבש את שער הבכורה שלו, בתיקו 2–2 עם ארוקה.<ref></ref> ב-19 ביולי 2022 הושאל לאתלטיקו גויאניינסה מליגת העל הברזילאית עד לתום העונה.<ref></ref> ב-20 בדצמבר 2022 חתם לשלוש עונות בלבסקי סופיה מליגת העל הבולגרית.<ref></ref>

==קישורים חיצוניים==

==הערות שוליים==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני גרמיו
קטגוריה:כדורגלני מאריטימו
קטגוריה:כדורגלני אתלטיקו גויאניינסה
קטגוריה:כדורגלני לבסקי סופיה
קטגוריה:ברזילאים שנולדו ב-2001
שלושים ושלוש

שלושים ושלוש (מעוצב: 33) הוא אלבום האולפן השני של הזמרת-יוצרת הישראלית עלמה זהר, אשר יצא ב-4 באוגוסט 2010 על ידי חברת התקליטים לב גרופ מדיה.<ref name=":0"></ref>

== רקע והפקה ==
לאחר ההצלחה הארצית עם אלבום הבכורה של עלמה זהר, דברי (2008), הוחלט להוציא אלבום נוסף בשם שלושים ושלוש.<ref name=":0" /> ב-2 באוגוסט, יומיים לפני יצאת האלבום, אירעה השמעת בכורה ב-ynet לשלושת השירים "בנגקוק", "עבדים משוחררים" ו"אניות". באלבום השתתף גם המוזיקאי גבע אלון.<ref name=":1" />

על שם האלבום אמרה זהר: והוסיפה .<ref name=":1" />

== רשימת רצועות ==

==קישורים חיצוניים==

== הערות שוליים ==

קטגוריה:אלבומי 2010
קטגוריה:אלבומי עלמה זהר
קטגוריה:אלבומים בעברית
קטגוריה:אלבומי חברת לב גרופ מדיה
ז'ואאו קרבאליו

ז'ואאו אנטוניו אנטונש קרבאליו (בפורטוגזית: João António Antunes Carvalho; נולד ב-9 במרץ 1997 בקסטנהיירה דה פרה שבפורטוגל) הוא כדורגלן פורטוגזי המשחק בעמדת הקשר ההתקפי בקבוצת אולימפיאקוס מליגת העל היוונית.

== קריירת מועדונים ==
קרבאליו גדל במחלקת הנוער של בנפיקה ליסבון, ובשנת 2015 החל לשחק בקבוצת המילואים של המועדון.

ב-30 בינואר 2017 הושאל קרבאליו לויטוריה סטובל מליגת העל הפורטוגלית עד לתום עונת . ב-5 בפברואר ערך את הופעת הבכורה שלו במועדון, בהפסד 2-1 לארוקה במסגרת המחזור ה-20 בליגה. ב-19 במרץ הבקיע את שערו היחיד במועדון, בתיקו 1-1 נגד פורטו במסגרת המחזור ה-26 בליג. בסך הכל ערך 15 הופעות ליגה במדי המועדון.

לקראת עונת חזר קרבאליו לבנפיקה ליסבון. ב-5 בדצמבר 2017 ערך את הופעת הבכורה שלו בקבוצה הראשונה של המועדון, בהפסד 2-0 לפ.צ. בזל במסגרת שלב הבתים של ליגת האלופות לעונת 2017/2018. ב-3 בינואר 2018 ערך את הופעת הבכורה שלו בליגה, בתיקו 1-1 נגד ספורטינג ליסבון במסגרת המחזור ה-16 בליגה. הוא ערך שבע הופעות ליגה במדי המועדון.

ב-14 ביוני 2018 חתם קרבאליו על חוזה לחמש שנים בנוטינגהאם פורסט מהפוטבול ליג צ'מפיונשיפ. ב-4 באוגוסט ערך את הופעת הבכורה שלו במועדון, בתיקו 1-1 נגד בריסטול סיטי במסגרת המחזור הראשון בליגה לעונת . ב-19 בספטמבר הבקיע את שער הבכורה שלו במועדון, בניצחון 2-1 על שפילד ונסדיי במסגרת המחזור השמיני בליגה. הוא ערך 68 הופעות ליגה במדי המועדון, בהן הבקיע חמישה שערים.

ב-29 בספטמבר 2020 הושאל קרבאליו לאלמריה מהליגה הספרדית השנייה למשך עונת . ב-4 באוקטובר ערך את הופעת הבכורה שלו במועדון, בהפסד 1-0 לספורטינג חיחון במסמגרת המחזור הרביעי בליגה. הוא ערך 33 הופעות ליגה במדי המועדון.

ב-29 בינואר 2022 חתם קרבאליו באולימפיאקוס מליגת העל היוונית.

ב-22 באוגוסט 2022 הושאל לאשטוריל מליגת העל הפורטוגלית למשך עונת .

== קריירה בינלאומית ==
קרבאליו שיחק בנבחרת פורטוגל עד גיל 21.

== תארים ==
;אולימפיאקוס
* אליפות יוון (1): 2021/2022

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני בנפיקה ליסבון
קטגוריה:כדורגלני ויטוריה סטובל
קטגוריה:כדורגלני נוטינגהאם פורסט
קטגוריה:כדורגלני אלמריה
קטגוריה:כדורגלני אולימפיאקוס
קטגוריה:כדורגלני אשטוריל
קטגוריה:פורטוגזים שנולדו ב-1997
ולטון פליפה

ולטון פליפה פרגואה דה מלו (בפורטוגזית: Welton Felipe Paraguá de Melo; נולד ב-6 באוגוסט 1997) הוא כדורגלן ברזילאי המשחק בעמדת הקיצוני השמאלי בלבסקי סופיה.

==קריירה==
ולטון נולד בפרנבאי, ברזיל, והחל את קריירת המשחק שלו בקבוצות מליגות הכדורגל הנמוכות בברזיל. ב-4 בינואר 2022 חתם על חוזה לשלוש עונות בלבסקי סופיה מליגת העל הבולגרית.<ref></ref> ב-19 בפברואר 2022 ערך את הופעת הבכורה שלו בקבוצה, בניצחון 2–1 על לוקומוטיב פלובדיב.<ref></ref> ב-26 בפברואר כבש שער בכורה, בניצחון קבוצתו 2–0 על צסק"א 1948.<ref></ref> בסך הכל, בעונתו הראשונה בקבוצה כבש 3 שערים ובישל 3 נוספים ב-14 משחקים בכל המסגרות. בעונת 2022/2023 כבש 8 שערים ובישל 4 ב-42 משחקים בכל המסגרות.

==קישורים חיצוניים==

==הערות שוליים==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני לבסקי סופיה
קטגוריה:ברזילאים שנולדו ב-1997
מוציא ת'נשמה (סרט)

מוציא ת'נשמה (באנגלית: It Lives Inside) הוא סרט אימה על-טבעי שנכתב ובוים על ידי בישאל דוטה, בכיכובה של מייגן סורי ובהפקת "".
סאם היא תלמידת תיכון אמריקאית ממוצא הודי, שדוחה את שורשיה ורוצה להיות כמו כולם. כששד שטני חוטף את חברת ילדותה, היא צריכה לחזור למקורותיה כדי להביס אותו.

==תקציר העלילה==
סאם, מתבגרת אמריקאית-הודית, חיה חיים אידיאליים בפרבר אמריקאי עם אימה המסורתית ואביה האהוב. חוסר הביטחון של סאם בנוגע לשורשיה מתגבר, כשחברת ילדות לשעבר ממוצא הודי גם היא, בשם תמירה, מתחילה להתנהג מוזר ונושאת עמה צנצנת ריקה לכל מקום.
ברגע של כעס, סאם שוברת את הצנצנת של תמירה, דבר המוביל להשתלשלות מסויטת של אירועים, שמקורם בנער הודי אחר שנרצח שנים קודם, יחד עם כל משפחתו על ידי אותה ישות דמונית שהשתחררה מהצנצנת. כשתמירה נעלמת, סאם מחליטה לעשות כל שביכולתה כדי להציל אותה.

==הפצה==
הסרט הוקרן לראשונה בפסטיבל SXSW (South by Southwest) שבטקסס וצפוי לצאת לאקרנים בארצות הברית ב-22 בספטמבר ויום לפני כן, ב-21 בספטמבר בישראל.

==קישורים חיצוניים==
* 

* 
*
*
*
*
*
*
*
קטגוריה:סרטי 2023
קטגוריה:סרטי אימה מ-2023
קטגוריה:סרטי אימה על-טבעיים אמריקאיים
קטגוריה:סרטי מתח
קטגוריה:סרטי אימה על-טבעיים קנדיים
ג'וזף אדה

ג'וזף אומה אדה (באנגלית: Joseph Oma Adah; נולד ב-8 ביוני 1999 באבוג'ה שבניגריה) הוא כדורגלן ניגרי המשחק בעמדת קשר הכנף.

== קריירת מועדונים ==
אדה גדל באקדמיית אמקסון, והחל את הקריירה המקצוענית שלו בקבוצת קצינה יונייטד מליגת העל הניגרית. ב-6 באפריל 2019 חתם בסלוצק מליגת העל הבלארוסית, במדיה ערך 24 הופעות ליגה והבקיע שער אחד.

ב-25 בינואר 2020 חתם אדה בפיוניק ירוואן מליגת העל הארמנית. הוא ערך שש הופעות ליגה במדי המועדון, בהן הבקיע שער אחד.

ב-12 ביולי 2020 חתם אדה בגנדזסאר קפאן מליגת העל הארמנית. הוא ערך שמונה הופעות ליגה במדי המועדון, בהן הבקיע שער אחד.

ב-25 בפברואר 2021 חתם בשחטיור קרגנדה מליגת העל הקזחית. ב-5 במרץ ערך את הופעתו היחידה במדי המועדון, בהפסד 1–2 לקאיראט אלמטי במסגרת הסופר קאפ הקזחי. הוא שיחק גם בקבוצת המילואים של המועדון.

ב-18 בספטמבר 2021 חתם אדה באולימפ-דולגופרודני מהליגה הרוסית השנייה. הוא ערך 21 הופעות ליגה במדי המועדון, בהן הבקיע שלושה שערים.

ב-1 ביולי 2022 חתם בנ.ק צליה מליגת העל הסלובנית, אך לא שיחק במדי המועדון.

ב-31 בינואר 2023 חתם אדה בדינמו מינסק מליגת העל הבלארוסית.

ב-20 בספטמבר 2023 חתם בסקציה נס ציונה.

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:אבוג'ה: כדורגלנים
קטגוריה:כדורגלני פיוניק ירוואן
קטגוריה:כדורגלני שחטיור קרגנדה
קטגוריה:כדורגלני צליה
קטגוריה:כדורגלני דינמו מינסק
קטגוריה:כדורגלני סקציה נס ציונה
קטגוריה:ספורטאים זרים בבלארוס
קטגוריה:ספורטאים ניגרים בארמניה
קטגוריה:ספורטאים ניגרים בקזחסטן
קטגוריה:ספורטאים ניגרים ברוסיה
קטגוריה:ספורטאים ניגרים בסלובניה
קטגוריה:ניגרים שנולדו ב-1999
תחנת קרול

תחנת קרול היא אחת מתחנות הקו האדום כחלק מהדנקל. מיקומה על רחוב זאב אורלוב, צמוד להצטלבותו עם רחוב יעקב קרול ולקראת קצהו המערבי של רחוב אורלוב והצטלבותו עם רחוב ז'בוטינסקי בפתח תקווה. למרות שמה, התחנה לא ממוקמת בשכונת קרול בפתח תקווה,<ref></ref> ושם התחנה נגזר משם הרחוב הסמוך לתחנה. התחנה ממוקמת בין שכונות נווה גן מצפון–מערב ולב המושבה מדרום–מזרח,<ref></ref><ref></ref> והיא התחנה השלישית מתחילת תוואי הרכבת הקלה מכיוון מזרח.

התחנה נפתחה, יחד עם שאר הקו האדום של הרכבת הקלה בגוש דן, בתאריך 18 באוגוסט 2023.

== הקמת התחנה ==
מיקום התחנה, בניגוד לתחנות הממשיכות אותה מערבה עד למחלף גהה, לא היה על נתיב תחבורה ציבורית לאורך רחוב ז'בוטינסקי בפתח תקווה. למעשה, בזמן פעילות הנתיב וגם לאחר מכן גודל במקום דשא, כחלק מאי תנועה ברחוב.<ref></ref>

בדצמבר 2018 החלו עבודות להנחת מסילות מסילות הרכבת בתוואי והקמת תשתיות בשבילן. בינואר 2020 פורסמו צילומי אוויר במסלול הקו בהם בין היתר תועדה התחנה והמסילות אשר מוקמות במקום.

בעקבות סיום הבנייה ומתן האישורים, התחנה נפתחה יחד עם שאר הקו האדום, בתאריך 18 באוגוסט 2023.

== סביבה ==
התחנה נמצאת סמוך לנקודת ההצטלבות של שני רחובות ראשיים בפתח תקווה: רחוב זאב אורלוב ורחוב ז'בוטינסקי. שכונות נווה גן מצפון–מערב ולב המושבה מדרום–מזרח נמצאות מצפון–מערב ומדרום–מזרח (בהתאמה) לתחנה.

במרחק הליכה מהתחנה נמצא שוק פתח תקווה, המשורת גם על ידי תחנת פינסקר.

סביבת התחנה מכילה בעיקר אזורי מגורים, ושכונות נוספות הקרובות לתחנה ומשורתות חלקית ידה הן שכונת קרול (משורתת גם היא בעיקר על ידי תחנת פינסקר), מזרח רמת ורבר (שאר השכונה משורת בעיקר בידי תחנת דנקנר), ושכונת אחים ישראלית.

== קישורים חיצוניים ==
* [https://www.nta.co.il/light-rail/red-line/קרול/ תחנת קרול באתר נת"ע]

== הערות שוליים ==

קרול, תחנת
קטגוריה:פתח תקווה: תחבורה
קטגוריה:כביש 481: תחבורה ציבורית
ג'ון דוראטה

ג'ון סקוט דוארטה (באנגלית: John Scott Duarte; נולד ב-9 בספטמבר 1966) הוא פוליטיקאי, איש עסקים וחקלאי אמריקאי. דוראטה מכהן כחבר בבית הנבחרים של ארצות הברית עבור המחוז ה-13 של קליפורניה מאז 2023 מטעם המפלגה הרפובליקנית.

== ביוגרפיה ==
דוארטה נולד ב-9 בספטמבר 1966 במודסטו, קליפורניה, לג'ים ואניטה דוארטה. הוא ממוצא פורטוגלי. דוארטה סיים את לימודיו בבית הספר לעסקים באוניברסיטת הפסיפיק עם תואר MBA ותואר ראשון מאוניברסיטת המדינה של סן דייגו ב-1989.

ב-1989 החל דוארטה את הקריירה שלו כסגן נשיא למכירות ב-Duarte Trees & Vines, שהוקמה על ידי הוריו ב-1988. ב-2007 הוא הפך למנכ"ל ולנשיא החברה.

בשנת 2017, דוארטה חויב לשלם קנס ממשלתי בסך 2.8 מיליון דולר לאחר שחיל ההנדסה של צבא ארצות הברית טען כי הוא הפר את חוק המים הנקיים בכך שחרש שדה כדי לשתול חיטה על רכושו במחוז טהמה.

ב-9 במרץ 2022 השיק דוארטה קמפיין על מנת לייצג את מחוז הקונגרס ה-13 של קליפורניה לאחר שמחזור החלוקה מחדש של ארצות הברית ב-2020 יצר מחוז חדש המבוסס בעמק המרכזי. הוא וחבר האספה של מדינת קליפורניה אדם גריי עלו לשלב הבחירות הכלליות. הוא ניצח את גריי בבחירות לבית הנבחרים של ארצות הברית ב-2022 עם 50.2% מהקולות. הוא הוכרז כמנצח ב-3 בדצמבר 2022, כמעט חודש לאחר הבחירות.<ref></ref> הוא הושבע לתפקידו ב-3 בינואר 2023. הוא תמך בקווין מקארתי כיו"ר בית הנבחרים של ארצות הברית. דוארטה חבר בוועדת החקלאות, הוועדה למשאבי הטבע ובועדת תחבורה ותשתיות.<ref></ref>

==קישורים חיצוניים==

* 

==הערות שוליים==

קטגוריה:חברי בית הנבחרים של ארצות הברית מקליפורניה
קטגוריה:חברי הקונגרס ה-118 של ארצות הברית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים ממוצא פורטוגזי
קטגוריה:בוגרי אוניברסיטת הפסיפיק
קטגוריה:בוגרי אוניברסיטת המדינה בסן דייגו
קטגוריה:אמריקאים שנולדו ב-1966
דאדרה ונאגר האוולי ודאמאן ודיו

דאדרה ונגר האולי ודאמאן ודיו (בהינדי: दादरा और नगर हवेली एवं दमन और दीव) היא טריטוריית איחוד בהודו, שהוקמה ב-2020 על ידי מיזוג הטריטוריות דאדרה ונאגר האוולי ודאמאן ודיו. הטריטוריה מורכבת ארבעה מחוזות: דאדרה, נאגר האוולי, דאמאן ודיו. כל ארבעת האזורים היו בעבר חלק מהודו הפורטוגזית, עם בירה משותפת בפאנאג'י שבגואה.

== היסטוריה ==
דאמאן ודיו היו מושבות פורטוגזיות משנות ה-20 של המאה ה-20 ועד שסופחו להודו ב-19 בדצמבר 1961. דאדרה ונאגר האוולי סופחו על ידי הוד וב-11 באוגוסט 1961. פורטוגל הכירה רשמית בריבונות הודו על האזורים רק לאחר מהפכת הציפורנים בשנת 1974.<ref name=":0" />

דמאן ודיו היו כחלק מטריטוריית האיחוד של גואה, דאמאן ודיו שהקומה ב-1962, והפכו לטריטוריית איחוד נפרדת כאשר גואה קיבלה מעמד של מדינה ב-1987. דאדרה ונאגר האוולי היו טריטוריית איחוד החל מסיפוחן להודו ב-1961.<ref name=":0"></ref>

ביולי 2019 הציעה ממשלת הודו למזג את שני הטריטוריות לטריטוריית איחוד אחת על מנת לצמצם כפילות שירותים ולהפחית את עלות הניהול. הפרלמנט של הודו אישר חוק לאיחוד הטריטוריות ב-26 בנובמבר 2019, ונשיא הודו ראם נאת' קובינד חתם עליו ב-9 בדצמבר 2019.<ref name="egazette.nic.in"></ref><ref name="auto"></ref> לשני הטריטוריות היה בעבר מושל משותף ואותם פקידי ממשל. העיירה דמאן נבחרה להיות בירת הטריטוריה החדשה של הטריטוריה<ref name="Dutta"></ref> האיחוד בפועל נקבע ל-26 בינואר 2020, יום השנה השבעים לכניסתה של חוקת הודו לתוקף המצוין בהודו כיום הרפובליקה.

דאדרה ונגר האוולי ודאמאן ודיו מורכבת מארבעה אזורים נפרדים הממוקמים במערב הודו. דאדרה היא מובלעת קטנה בתוך מדינת גוג'ראט. נאגר הוואלי היא מובלעת בצורת כ' הממוקמת בין מדינות גוג'ראט ומהאראשטרה המכילה מובלעת נגדית של גוג'ראט סביב הכפר מג'וואל. דמאן היא מובלעת על חוף גוג'ראט, ודיו הוא אי מול חופי גוג'אראט.

== מנהל ==
דאדרה ונגאר האולי ודמאן ודיו מנוהלת כטריטוריית איחוד של הודו. נשיא הודו ממנה מנהל לניהול הטריטוריה מטעם הממשלה המרכזית של הודו. השלטון המרכזי רשאי למנות יועצים שיסייעו למנהל בתפקידיו.

בירת הטריטוריה היא דאמאן בעוד סילבסה היא העיר הגדולה ביותר.

אכיפת החוק בטריטוריה היא באחריות משטרת דאדרה ונגר האוולי ודאמאן ודיו. הטריטוריה מצויה תחת סמכותו של בית המשפט העליון של בומביי.

=== בפרלמנט של הודו ===
דאדרה ונגר האוולי ודמאן ודיו שולחת שני חברים ללוק סבהה, הבית התחתון של הפרלמנט ההודי. הטריטורייה מחולקת לשני מחוזות בחירה: מחוז דמאן ודיו ומחוז דדרה ונאגר האוולי.

== הערות שוליים ==

== קישורים חיצוניים ==

* 

קטגוריה:אסיה: מובלעות
קטגוריה:הודו: מדינות וטריטוריות איחוד
קטגוריה:מושבות פורטוגזיות לשעבר
קטגוריה:אסיה: מושבות לשעבר
קטגוריה:הודו: טריטוריות איחוד
על המהפכה

על המהפכה (באנגלית: On Revolution) הוא ספר משנת 1963 מאת התאורטיקנית הפוליטית חנה ארנדט. הספר משווה בין שתי מהפכות מרכזיות במאה השמונה עשרה, המהפכה האמריקאית והמהפכה הצרפתית.

== רקע ==
12 שנים לפני פרסום על המהפכה פרסמה ארנדט את ספרה הראשון, יסודות הטוטליטריות, שבו סקרה מהפכות שלדעתה היו כושלות. ארנדט חקרה תנועות של התנגדות בלתי אלימה אשר לדעתה היו עשויות לשקם משטרים דמוקרטיים ברחבי העולם. התחזיות שלה התבררו כנכונות במידה רבה, והמהפכות הללו מבוססות על העקרונות שהיא קבעה.

בספר קודם, המצב האנושי, טענה ארנדט שישנם שלושה מצבי פעילות אנושית: עבודה, מלאכה ופעולה. "עבודה" היא מצב של קיום - כלומר, לעשות את מה שצריך כדי להישאר בחיים. עבור ארנדט, זו צורת הפעילות האנושית הנמוכה ביותר (כל היצורים החיים מסוגלים לכך). "מלאכה" הוא תהליך יצירה - צייר עשוי ליצור יצירת אמנות גדולה, סופר עשוי ליצור יצירת ספרות גדולה וכו'. עבור ארנדט, "מלאכה" היא מאמץ שיש לו תכלית. בזכות היצירות שלך, אנשים עשויים לזכור אותך; ואם היצירה שלך מספיק משמעותית אתה עשוי להיזכר במשך אלפי שנים. ארנדט מביאה כדוגמה את האיליאדה אשר אנשים עדיין קוראים אותה ובזכותה והומרוס ייזכר כל עוד אנשים ימשיכו לספר את הסיפורים שלו. עם זאת, ארנדט טוענת שהאיליאדה עדיין נקראת רק בזכות הגיבור שלה: אכילס. משום שאכילס מייצג "פעולה". רק על ידי אינטראקציה עם אחרים באיזשהו תחום ציבורי ניתן להעביר את המורשת שלך לדורות הבאים; רק על ידי עשיית משהו בלתי נשכח באמת יכול אדם להשיג אלמוות.

== סקירה ==
בספר זה טוענת ארנדט שהמהפכה הצרפתית, על אף שנלמד עליה רבות ואף ניסו לחקות אותה, הייתה אסון ואילו המהפכה האמריקאית אשר לא זכתה לתשומת לב רבה הייתה מוצלחת. טענה זו מנוגדת לדעות מרקסיסטיות ושמאלניות נפוצות. לפי ארנדט נקודת המפנה במהפכה הצרפתית חלה כאשר מנהיגי המהפכה בחרו להתמקד בחמלה להמונים במקום בשאיפה לחירות. באמריקה, לעומת זאת, האבות המייסדים דבקו במטרה של Constitutio Libertatis – תחום ציבורי שבו חופש פוליטי מובטח לכולם. עם זאת, ארנדט מאמינה שהרוח המהפכנית של המייסדים אבדה עם הזמן ומציעה להקים מערכת של "מועצות קטנות" כדי להחזיר אותה.

ארנדט האמינה שמנהיגי המהפכה האמריקנית הם "שחקנים" אמיתיים (במובן הארנדטיאני), ושהחוקה שלהם יצרה "ציבורים" פעילים. מנהיגי המהפכה הצרפתית, לעומת זאת, היו מרוכזים מדי בקיום (מה שארנדט כינתה "הדרישות שלהם ללחם"), בניגוד ל"פעולה". כדי שמהפכה תצליח באמת, היא חייבת לאפשר ולעודד יצירת - "ציבורים" כאלה. מנהיגי המהפכה האמריקאית יצרו "ציבור" ופעלו בתוכו; שמותיהם ייזכרו. מנהיגי המהפכה הצרפתית קיבלו את לחמם; שמותיהם נשכחו.

== תגובות וביקורת ==
בביקורת של אריק הובסבאום על הספר נטען שארנדט בחרה בקפידה את נקטה גישה המקרים שסקרה והראיות שהציגה. לדוגמה, הוא טען שארנדט אינה מתייחסת למהפכות שלא התרחשו במערב, כמו המהפכה הסינית של 1911, ושתיאורה של המהפכה הרוסית מוטעה. בשל כך, הובסבאום מוצא שהקשר בין המהפכות הארנדטיאניות להיסטוריה הוא "מקרי כמו זה של תאולוגים ואסטרונומים מימי הביניים". כמו כן, הוא מוצא פגם בכך שארנדט רואה מהפכות כמשהו נורמטיבי ומתאר זאת כ"אידיאליזם פילוסופי מיושן ".<ref>E. J. Hobsbawm, </ref>

== הערות שוליים ==

קטגוריה:ספרות פוליטית
קווין מולין

קווין מולין (באנגלית: Kevin Mullin; נולד ב-15 ביוני 1970) הוא פוליטיקאי אמריקאי המכהן כחבר בבית הנבחרים של ארצות הברית מאז ינואר 2023 מטעם המחוז ה-15 של קליפורניה. הוא חבר במפלגה הדמוקרטית, וכיהן כחבר באספה המדינתית של קליפורניה מהמחוז ה-22, הכולל את רוב אזור חצי האי סן פרנסיסקו, מ-2012 עד 2022.

== ביוגרפיה ==
מולין נולד בדיילי סיטי, קליפורניה, ב-15 ביוני 1970. הוא למד בבתי ספר יסודיים ציבוריים וקתוליים לפני שסיים את לימודיו בבית הספר התיכון ג'וניפרו סרה ב-1988. הוא קיבל תואר ראשון בתקשורת מאוניברסיטת סן פרנסיסקו ב-1992. תואר שני במנהל ציבורי מאוניברסיטת מדינת סן פרנסיסקו בשנת 1998. בנוסף, מולין השלים תוכנית למנהיגות בבית הספר לממשל קנדי באוניברסיטת הרווארד בשנת 2003.

לפני שנכנס לפוליטיקה, היה מולין בעל עסק מקומי ומנהל מחוז של הסנאטורית ג'קי ספיר. הוא גם שימש כמנהל פוליטי של אביו, חבר אספת המדינה דאז, ג'ין מאלין.

כיזם, הקים את KM2 Communications, עסק לייצור מולטימדיה בדרום סן פרנסיסקו. הוא הפיק תוכניות לענייני ציבור בטלוויזיה המקומית והנחה תוכניות שונות בערוץ חצי האי-טלוויזיה 26.

מולין נבחר למועצת העיר דרום סן פרנסיסקו בשנת 2007. הוא כיהן קדנציה אחת במועצה, כולל תפקיד של שנה כראש העיר. בתקופתו במועצה, ייצג מולין גם את הערים של מחוז סן מטאו בוועדת התחבורה המטרופולינית.

מולין נבחר לראשונה לאספה של קליפורניה ב-2012. הוא עזב את תפקידו ב-5 בדצמבר 2022, את מקומו תפסה דיאן פאפן.

לאחר פרישתה של ג'קי ספיר, מולין הכריז על מועמדותו לרשת אותה בבחירות 2022. הוא ניצח את המפקח של מחוז סן מטאו דייוויד קאנפה עם 55.8% מהקולות, והושבע לתפקידו ב-3 בינואר 2023.

בקונגרס ה-118 הוא חבר בוועדה למשאבי טבע ובוועדה למדע, חלל וטכנולוגיה.

== קישורים חיצוניים ==

* 

==הערות שוליים==

קטגוריה:חברי בית המחוקקים המדינתי של קליפורניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מקליפורניה
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת סן פרנסיסקו
קטגוריה:בוגרי אוניברסיטת המדינה בסן פרנסיסקו
קטגוריה:אמריקאים שנולדו ב-1970